02018R0574 — LT — 16.04.2018 — 000.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

Pataisytas:

▼B

KOMISIJOS ĮGYVENDINIMO REGLAMENTAS (ES) 2018/574

2017 m. gruodžio 15 d.

dėl tabako gaminių atsekamumo sistemos sukūrimo ir veikimo techninių standartų

(Tekstas svarbus EEE)

I SKYRIUS

DALYKAS IR APIBRĖŽTYS

1 straipsnis

Dalykas

Šiuo reglamentu nustatomi Direktyvos 2014/40/ES 15 straipsnyje nustatytos atsekamumo sistemos sukūrimo ir veikimo techniniai standartai.

2 straipsnis

Sąvokų apibrėžtys

Be nustatytųjų Direktyvos 2014/40/ES 2 straipsnyje, šiame reglamente kitų vartojamų terminų apibrėžtys:

II SKYRIUS

SU UNIKALIU IDENTIFIKATORIUMI SUSIJUSIOS TECHNINĖS SPECIFIKACIJOS

1 SKIRSNIS

Bendrosios nuostatos

3 straipsnis

ID suteikėjas

1. Per ne daugiau kaip vienerius metus nuo šio įgyvendinimo reglamento įsigaliojimo datos kiekviena valstybė narė paskiria subjektą (toliau – ID suteikėją), kuris būtų atsakingas už unikalių identifikatorių generavimą ir suteikimą pagal 8, 9, 11 ir 13 straipsnius.

2. Valstybės narės užtikrina, kad ID suteikėjo, ketinančio pasitelkti subrangovus, atliksiančius jo funkcijas, paskyrimo klausimas bus svarstomas tik tuo atveju, jei joms bus nurodyta siūlomų subrangovų tapatybė.

3. ID suteikėjas turi būti nepriklausomas ir atitikti 35 straipsnyje nustatytus kriterijus.

4. Kiekvienas ID suteikėjas turi turėti unikalų identifikacinį kodą. Šis kodas turi būti sudarytas iš raidinių skaitmeninių ženklų ir atitikti Tarptautinės standartizacijos organizacijos ir Tarptautinės elektrotechnikos komisijos (ISO/IEC) standartą 15459–2:2015.

5. Jeigu tas pats ID suteikėjas yra paskirtas daugiau nei vienoje valstybėje narėje, jis turi būti identifikuojamas tuo pačiu kodu.

6. Per vieną mėnesį nuo ID suteikėjo paskyrimo valstybės narės praneša apie tai Komisijai ir nurodo jo identifikacinį kodą.

7. Valstybės narės užtikrina, kad su paskirto ID suteikėjo tapatybe susijusi informacija ir jo identifikacinis kodas būtų paskelbti viešai, o duomenys pateikti internete.

8. Kiekviena valstybės narė imasi reikiamų priemonių siekdama užtikrinti, kad:

9. ID suteikėjas gali nustatyti mokesčius tik už unikalių identifikatorių generavimą ir suteikimą ir taikyti juos ekonominės veiklos vykdytojams. Turi būti nustatyti nediskriminaciniai mokesčiai, proporcingi sugeneruotų ir ekonominės veiklos vykdytojams suteiktų unikalių identifikatorių skaičiui, ir turi būti atsižvelgiama į jų pristatymo būdą.

4 straipsnis

Kompetentingi ID suteikėjai, turintys teisę generuoti ir suteikti unikalius identifikatorius

1. Jei tai Sąjungoje pagaminti tabako gaminiai, kompetentingu ID suteikėju paskiriamas subjektas, turintis teisę veikti valstybėje narėje, kurioje šie gaminiai yra pagaminti.

Nukrypstant nuo pirmos pastraipos, kompetentingu ID suteikėju paskiriamas subjektas, turintis teisę veikti valstybėje narėje, kurios rinkai šie gaminiai pateikiami, jeigu minėta valstybė narė nustato tokį reikalavimą.

2. Jei tai į Sąjungą importuoti tabako gaminiai, kompetentingu ID suteikėju paskiriamas subjektas, turintis teisę veikti valstybėje narėje, kurios rinkai šie gaminiai pateikiami.

3. Jei tai Sąjungoje į didmenines pakuotes sudėti tabako gaminiai, kompetentingu ID suteikėju paskiriamas subjektas, turintis teisę veikti valstybėje narėje, kurioje šie gaminiai sudedami į didmenines pakuotes.

4. Jei tai eksportui skirti tabako gaminiai, kompetentingu ID suteikėju Sąjungoje paskiriamas subjektas, turintis teisę veikti valstybėje narėje, kurioje šie gaminiai gaminami.

5. Kai kompetentingo ID suteikėjo laikinai nėra, Komisija gali leisti ekonominės veiklos vykdytojams naudotis kito pagal 3 straipsnį paskirto ID suteikėjo paslaugomis.

5 straipsnis

Unikalių identifikatorių galiojimas ir deaktyvinimas

1. Kaip nustatyta 6 ir 10 straipsniuose, ID suteikėjų sugeneruotus unikalius identifikatorius galima naudoti vienetiniams pakeliams ar didmeninėms pakuotėms ženklinti ne ilgiau kaip šešis mėnesius nuo dienos, kai ekonominės veiklos vykdytojas gauna šiuos unikalius identifikatorius. Praėjus šiam laikotarpiui unikalūs identifikatoriai nustoja galioti, o ekonominės veiklos vykdytojai turi užtikrinti, kad vienetiniai pakeliai ar didmeninės pakuotės nebūtų jais ženklinami.

2. Saugyklų sistema turi užtikrinti, kad per 1 dalyje nurodytą šešių mėnesių laikotarpį nepanaudoti unikalūs identifikatoriai būtų automatiškai deaktyvinti.

3. Gamintojai ir importuotojai, nusiųsdami pirminei saugyklai deaktyvinimo prašymą, gali bet kada pareikalauti, kad unikalūs identifikatoriai būtų deaktyvinti. Kitų ekonominės veiklos vykdytojų, reikalaujančių deaktyvinti unikalius identifikatorius, prašymas juos deaktyvinti gali būti siunčiamas maršruto parinktuvu. Deaktyvinimo prašymas teikiamas elektroniniu būdu vadovaujantis 36 straipsniu, įtraukiant II priedo II skyriaus 2 skirsnio 2.3 dalyje nurodytus nustatyto formato duomenis. Deaktyvinimas neturi turėti poveikio su unikaliu identifikatoriumi susijusios jau anksčiau išsaugotos informacijos vientisumui.

2 SKIRSNIS

Vienetinių pakelių unikalūs identifikatoriai

6 straipsnis

Vienetinių pakelių ženklinimas unikaliais identifikatoriais

1. Gamintojai ir importuotojai kiekvieną pagamintą ar į Sąjungą importuotą vienetinį pakelį paženklina unikaliu identifikatoriumi (toliau – vienetinio pakelio UI), atitinkančiu 8 straipsnio nuostatas.

2. Jeigu tabako gaminiai yra pagaminti ne Sąjungoje, vienetinis pakelis paženklinamas vienetinio pakelio unikaliu identifikatoriumi prieš tabako gaminį importuojant į Sąjungą

7 straipsnis

Vienetinių pakelių UI tikrinimas

1. Gamintojai ir importuotojai turi užtikrinti, kad iškart po UI pateikimo ant vienetinių pakelių jie būtų patikrinti siekiant nustatyti, ar gaminiai buvo paženklinti tinkamai ir įskaitomai.

2. Atliekant 1 dalyje nurodytą procesą, turi būti naudojamas nepriklausomos trečiosios šalies pateiktas ir įrengtas apsaugos nuo klastojimo prietaisas, ir ji atitinkamoms valstybėms narėms ir Komisijai turi patvirtinti, kad įrengtas prietaisas atitinka šio reglamento reikalavimus.

3. Jeigu užbaigus 1 dalyje nurodytą procesą negalima patvirtinti, jog paisoma tinkamo UI pateikimo ant vienetinių pakelių ir visiško įskaitomumo reikalavimų, gamintojai ir importuotojai vienetinius pakelius unikaliais identifikatoriais turi paženklinti iš naujo.

4. Gamintojai ir importuotojai turi užtikrinti, kad apsaugos nuo klastojimo prietaisu įrašyta informacija būtų prieinama devynis mėnesius nuo jos įrašymo.

5. Valstybėms narėms paprašius, gamintojai ir importuotojai joms suteikia visapusišką prieigą prie apsaugos nuo klastojimo prietaisu įrašytų duomenų apie tikrinimo procesą.

6. Nukrypstant nuo 2, 4 ir 5 dalių, reikalavimas įrengti apsaugos nuo klastojimo prietaisą netaikomas:

8 straipsnis

Vienetinių pakelių UI struktūra

1. Kiekvienas vienetinis tabako gaminių pakelis paženklinamas vienetinio pakelio UI. UI turi būti sudarytas iš kuo trumpesnės raidinių skaitmeninių ženklų sekos, neviršijančios 50 ženklų. Konkretaus vienetinio pakelio atveju ši seka turi būti unikali ir turi būti sudaryta iš šių duomenų elementų:

2. ID suteikėjai yra atsakingi už kodo, sudaryto iš 1 dalies a, b ir c punktuose išvardytų elementų, generavimą.

3. Prie pagal 2 dalį ID suteikėjo sugeneruoto kodo gamintojai arba importuotojai prideda 1 dalies d punkte nurodytą laiko žymą.

4. Į vienetinių pakelių UI neturi būti įterpta kitų duomenų, kurie nėra paminėti 1 dalyje.

Kai ID suteikėjai, generuodami vienetinių pakelių UI, naudoja šifravimo ar glaudinimo technologijas, jie turi pranešti valstybių narių kompetentingoms institucijoms ir Komisijai tokioms šifravimo ir glaudinimo technologijoms naudojamus algoritmus. Vienetinių pakelių UI negalima naudoti pakartotinai.

9 straipsnis

Prašymas suteikti vienetinių pakelių UI ir jų suteikimas

1. Gamintojai ir importuotojai 8 straipsnyje nurodytam kompetentingam ID suteikėjui siunčia prašymą dėl vienetinių pakelių UI. Vadovaujantis 36 straipsniu prašymai teikiami elektroniniu būdu.

2. Tokius prašymus teikiantys gamintojai ir importuotojai pateikia II priedo II skyriaus 2 skirsnio 2.1 dalyje nurodytus nustatyto formato duomenis.

3. ID suteikėjas, laikydamasis toliau nurodytos sekos, per dvi darbo dienas nuo prašymo gavimo dienos:

4. Tačiau valstybė narė gali pareikalauti, kad ID suteikėjai vienetinių pakelių UI pasiūlytų pristatyti fiziškai, užuot atsiuntę juos elektroniniu būdu. Tais atvejais, kai vienetinių pakelių UI siūloma pristatyti fiziškai, gamintojai ir importuotojai nurodo, ar prašo juos pristatyti fiziškai. Tokiu atveju ID suteikėjas, laikydamasis toliau nurodytos sekos, per 10 darbo dienų nuo prašymo gavimo dienos:

5. Gamintojai ir importuotojai, pateikdami II priedo II skyriaus 5 skirsnio 5 dalyje nurodytą atšaukimo pranešimą, per vieną darbo dieną gali atšaukti pagal 1 dalį išsiųstą prašymą.

3 SKIRSNIS

Didmeninių pakuočių unikalūs identifikatoriai

10 straipsnis

Didmeninių pakuočių ženklinimas unikaliais identifikatoriais

1. Jeigu ekonominės veiklos vykdytojai nutaria laikytis Direktyvos 2014/40/ES 15 straipsnio 5 dalyje nustatytų registravimo įsipareigojimų ir registruoti didmenines pakuotes, jie turi paženklinti didmenines tabako gaminių pakuotes unikaliu identifikatoriumi (toliau – didmeninės pakuotės UI).

2. Didmeninių pakuočių UI generuojami ir suteikiami remiantis kompetentingam ID suteikėjui pateiktu prašymu arba tiesiogiai ekonominės veiklos vykdytojo.

3. Jeigu didmeninės pakuotės UI generuojamas remiantis kompetentingam ID suteikėjui pateiktu prašymu, jis turi būti 11 straipsnio 1 dalyje nustatytos struktūros.

4. Jeigu didmeninės pakuotės UI tiesiogiai generuoja ekonominės veiklos vykdytojas, šį identifikatorių turi sudaryti individualus pakelio kodas, sugeneruotas pagal standartą ISO 15459-1:2014 arba ISO/IEC 15459-4:2014, arba vėlesnį lygiavertį standartą.

11 straipsnis

ID suteikėjų sugeneruotų didmeninių pakuočių UI struktūra

1. Jeigu tai didmeninių pakuočių UI, sugeneruoti remiantis kompetentingam ID suteikėjui pateiktu prašymu, didmeninės pakuotės UI turi būti sudarytas iš ne daugiau kaip 100 raidinių skaitmeninių ženklų sekos, kuri konkrečios didmeninės pakuotės atveju būtų unikali, ir iš šių duomenų elementų:

2. ID suteikėjai yra atsakingi už kodo, sudaryto iš 1 dalies a, b ir c punktuose išvardytų elementų, generavimą.

3. Prie pagal 2 dalį ID suteikėjo sugeneruoto kodo ekonominės veiklos vykdytojai prideda 1 dalies d punkte nurodytą laiko žymą.

4. Ekonominės veiklos vykdytojas į didmeninės pakuotės UI gali įterpti papildomos informacijos, su sąlyga, kad neviršijamas 1 dalyje nustatytas didžiausias leidžiamas ženklų skaičius. Bet kokia tokia informacija gali būti pateikiama tik po 1 dalyje nurodytų duomenų.

12 straipsnis

Sąsaja tarp skirtingų lygių UI

1. Naudojantis elektronine sąsaja su saugyklų sistema, didmeninių pakuočių unikaliais identifikatoriais turi būti įmanoma identifikuoti visus didmeninėje pakuotėje esančius unikalius identifikatorius.

▼C1

2. Siekdami nustatyti 1 dalyje nurodytą sąsają, gamintojai ir importuotojai į savo pirminę saugyklą persiunčia II priedo II skyriaus 3 skirsnio 3.2 dalyje nurodytus nustatyto formato duomenis.

3. Siekdami nustatyti 1 dalyje nurodytą sąsają, ekonominės veiklos vykdytojai, kurie nėra gamintojai ir importuotojai, maršruto parinktuvu į antrinę saugyklą persiunčia II priedo II skyriaus 3 skirsnio 3.2 dalyje nurodytus nustatyto formato duomenis.

▼B

13 straipsnis

Prašymas suteikti ID suteikėjų sugeneruotus didmeninių pakuočių UI ir jų suteikimas

1. Ekonominės veiklos vykdytojai, prašantys suteikti didmeninių pakuočių UI, tokius prašymus kompetentingam ID suteikėjui teikia elektroniniu būdu, vadovaudamiesi 36 straipsniu.

2. Minėtus prašymus teikiantys ekonominės veiklos vykdytojai pateikia II priedo II skyriaus 2 skirsnio 2.2 dalyje nurodytus nustatyto formato duomenis.

3. Jeigu kreipiasi gamintojai ir importuotojai, ID suteikėjas, laikydamasis toliau nurodytos sekos, per dvi darbo dienas nuo prašymo gavimo dienos:

4. Jeigu kreipiasi ekonominės veiklos vykdytojai, kurie nėra gamintojai ir importuotojai, ID suteikėjas, laikydamasis toliau nurodytos sekos, per dvi darbo dienas nuo prašymo gavimo dienos:

▼C1

▼B

5. Ekonominės veiklos vykdytojai, pateikdami II priedo II skyriaus 5 skirsnio 5 dalyje nurodytą nustatytos formos atšaukimo pranešimą, per vieną darbo dieną gali atšaukti pagal 1 dalį išsiųstą prašymą.

6. Kompetentingų ID suteikėjų suteiktų didmeninių pakuočių UI negalima naudoti pakartotinai.

III SKYRIUS

EKONOMINĖS VEIKLOS VYKDYTOJŲ, ĮMONIŲ IR ĮRENGINIŲ IDENTIFIKACINIAI KODAI

14 straipsnis

Prašymas suteikti ekonominės veiklos vykdytojo identifikacinį kodą

1. Ekonominės veiklos vykdytojai ir veiklos vykdytojai pirmose mažmeninės prekybos vietose prašymą suteikti ekonominės veiklos vykdytojo identifikacinį kodą teikia kompetentingam ID suteikėjui, turinčiam teisę veikti kiekvienoje valstybėje narėje, kurioje jie turi bent vieną įmonę. Importuotojai prašymą suteikti identifikacinį kodą teikia kompetentingam ID suteikėjui, turinčiam teisę veikti kiekvienoje valstybėje narėje, kurios rinkai jie pateikia savo produktus.

2. Pagal 1 dalį prašymą teikiantys ekonominės veiklos vykdytojai ir veiklos vykdytojai pirmose mažmeninės prekybos vietose pateikia II priedo II skyriaus 1 skirsnio 1.1 dalyje nurodytus nustatyto formato duomenis.

3. Veiklos vykdytojų pirmose mažmeninės prekybos vietose įsipareigojimą kreiptis dėl ekonominės veiklos vykdytojo identifikacinio kodo taip pat gali įvykdyti bet kuris kitas įregistruotas ekonominės veiklos vykdytojas. Tam, kad trečioji šalis galėtų atlikti tokią registraciją, turi būti gautas veiklos vykdytojo pirmoje mažmeninėje prekybos vietoje sutikimas. Trečioji šalis veiklos vykdytojui pirmoje mažmeninėje prekybos vietoje praneša išsamius registracijos duomenis, įskaitant suteiktą ekonominės veiklos vykdytojo identifikacinį kodą.

4. Ekonominės veiklos vykdytojai ir veiklos vykdytojai pirmose mažmeninės prekybos vietose ID suteikėjui praneša apie bet kokius ekonominės veiklos vykdytojo identifikacinius kodus, kuriuos jiems suteikė kiti ID suteikėjai. Jeigu registracijos metu ekonominės veiklos vykdytojai šios informacijos neturi, ją pateikia ne vėliau kaip per dvi darbo dienas nuo kito ID suteikėjo suteiktų ekonominės veiklos vykdytojo identifikacinių kodų gavimo dienos.

5. Atitinkamas veiklos vykdytojas nedelsdamas praneša ID suteikėjui apie bet kokius pirminėje prašymo formoje pateiktos informacijos pasikeitimus ir ekonominės veiklos nutraukimą, pateikdamas II priedo II skyriaus 1 skirsnio 1.2 ir 1.3 dalyse nurodytus nustatyto formato duomenis.

15 straipsnis

Ekonominės veiklos vykdytojo identifikacinių kodų suteikimas ir registracija

1. Gavęs prašymą pagal 14 straipsnį, ID suteikėjas, laikydamasis toliau nurodytos sekos, sugeneruoja ekonomines veiklos vykdytojo identifikacinį kodą, sudarytą iš šių duomenų elementų:

2. Ne vėliau kaip per dvi darbo dienas ID suteikėjas šį kodą persiunčia jo paprašiusiam veiklos vykdytojui.

3. Visa pagal 14 straipsnio 2 dalį ID suteikėjui pateikta informacija ir atitinkami identifikaciniai kodai įtraukiami į kompetentingo ID suteikėjo sukurtą, administruojamą ir atnaujinamą registrą.

4. Tinkamai pagrįstais atvejais, vadovaudamosi savo teisės aktais, valstybės narės gali reikalauti, kad ID suteikėjas deaktyvintų ekonomines veiklos vykdytojo identifikacinį kodą. Tokiais atvejais valstybė narė apie deaktyvinimą praneša ekonominės veiklos vykdytojui arba veiklos vykdytojui pirmoje mažmeninės prekybos vietoje, kartu nurodydama deaktyvinimo motyvus. Deaktyvinus ekonominės veiklos vykdytojo identifikacinį kodą automatiškai deaktyvinami susiję įmonės identifikaciniai kodai ir įrenginių identifikaciniai kodai.

5. Ekonominės veiklos vykdytojai ir veiklos vykdytojai pirmose mažmeninės prekybos vietose keičiasi informacija apie susijusius ekonominės veiklos vykdytojo identifikacinius kodus tam, kad ekonominės veiklos vykdytojai, kaip nustatyta 33 straipsnyje, galėtų užregistruoti ir persiųsti informaciją apie sandorius.

16 straipsnis

Prašymas suteikti įmonės identifikacinį kodą

1. Visos įmonės nuo gamybos iki pirmos mažmeninės prekybos vietos identifikuojamos kompetentingo ID suteikėjo, turinčio teisę veikti teritorijoje, kurioje įmonė yra įkurta, sugeneruotu kodu (toliau – įmonės identifikacinis kodas).

2. Ekonominės veiklos vykdytojai ir veiklos vykdytojai pirmose mažmeninės prekybos vietose ID suteikėjui pateikia prašymą suteikti įmonės identifikacinį kodą kartu su II priedo II skyriaus 1 skirsnio 1.4 dalyje nurodytais nustatyto formato duomenimis.

3. Jei tai pirma mažmeninės prekybos vieta, pateikti prašymą suteikti įmonės identifikacinį kodą privalo veiklos vykdytojas pirmoje mažmeninės prekybos vietoje. Šią pareigą taip pat gali atlikti bet kuris kitas įregistruotas ekonominės veiklos vykdytojas, galintis veikti veiklos vykdytojo pirmoje mažmeninės prekybos vietoje vardu. Tam, kad trečioji šalis galėtų užregistruoti, turi būti gautas veiklos vykdytojo pirmoje mažmeninėje prekybos vietoje sutikimas. Trečioji šalis veiklos vykdytojui pirmoje mažmeninėje prekybos vietoje praneša išsamius registracijos duomenis, įskaitant suteiktą įmonės identifikacinį kodą.

4. Pateikti prašymą suteikti įmonės identifikacinį kodą, susijusį su gamybos įmonėmis už Sąjungos ribų, privalo Sąjungoje įsteigtas importuotojas. Importuotojas pateikia prašymą kuriam nors valstybės narės, kurios rinkai jis pateikia savo gaminius, paskirtam ID suteikėjui. Tam, kad importuotojas galėtų užregistruoti, turi būti gautas už trečiosios šalies gamybos įmonę atsakingo subjekto sutikimas. Importuotojas už trečiosios šalies gamybos įmonę atsakingam ekonominės veiklos vykdytojui praneša visus registracijos duomenis, įskaitant suteiktą įmonės identifikacinį kodą.

5. Ekonominės veiklos vykdytojas ID suteikėją nedelsdamas informuoja apie bet kokius pirminėje prašymo formoje pateiktos informacijos pasikeitimus ir įmonės veiklos nutraukimą, pateikdamas II priedo II skyriaus 1 skirsnio 1.5 ir 1.6 dalyse nurodytus nustatyto formato duomenis.

17 straipsnis

Įmonės identifikacinių kodų suteikimas ir registracija

1. Gavęs prašymą pagal 16 straipsnį, ID suteikėjas, laikydamasis toliau nurodytos sekos, sugeneruoja įmonės identifikacinį kodą, sudarytą iš šių duomenų elementų:

2. Ne vėliau kaip per dvi darbo dienas nuo prašymo gavimo dienos ID suteikėjas šį kodą persiunčia jo paprašiusiam veiklos vykdytojui.

3. Visa pagal 16 straipsnio 2 dalį ID suteikėjui pateikta informacija ir atitinkami identifikaciniai kodai įtraukiami į kompetentingo ID suteikėjo sukurtą, administruojamą ir atnaujinamą registrą.

4. Tinkamai pagrįstais atvejais valstybės narės gali reikalauti, kad ID suteikėjas deaktyvintų įmonės identifikacinį kodą. Tokiais atvejais valstybė narė apie deaktyvinimą praneša ekonominės veiklos vykdytojui arba veiklos vykdytojui pirmoje mažmeninės prekybos vietoje, kartu nurodydama deaktyvinimo motyvus. Deaktyvinus įmonės identifikacinį kodą automatiškai deaktyvinami susiję įrenginių identifikaciniai kodai.

▼C1

5. Ekonominės veiklos vykdytojai ir veiklos vykdytojai pirmose mažmeninės prekybos vietose keičiasi informacija apie susijusius įmonių identifikacinius kodus tam, kad ekonominės veiklos vykdytojai, kaip nustatyta 32 straipsnyje, galėtų užregistruoti ir persiųsti informaciją apie gaminių vežimą.

▼B

18 straipsnis

Prašymas suteikti įrenginio identifikacinį kodą

1. Kiekvienas įrenginys identifikuojamas kompetentingo ID suteikėjo, turinčio teisę veikti teritorijoje, kurioje yra įrenginys, sugeneruotu kodu (toliau – įrenginio identifikacinis kodas).

2. Gamintojai ir importuotojai ID suteikėjui pateikia prašymą suteikti įrenginio identifikacinį kodą kartu su II priedo II skyriaus 1 skirsnio 1.7 dalyje nurodytais nustatyto formato duomenimis.

3. Pateikti prašymą dėl įrenginio identifikacinio kodo, susijusio su įrenginiais už Sąjungos ribų esančiose gamybos įmonėse, privalo Sąjungoje įsteigtas importuotojas. Importuotojas pateikia prašymą bet kokiam valstybės narės, kurios rinkai jis pateikia savo produktus, paskirtam ID suteikėjui. Tam, kad importuotojas galėtų atlikti registraciją, turi būti gautas už trečiosios šalies gamybos įmonę atsakingo subjekto sutikimas. Importuotojas už trečiosios šalies gamybos įmonę atsakingam ekonominės veiklos vykdytojui praneša visus registracijos duomenis, įskaitant suteiktą įrenginio identifikacinį kodą.

4. Gamintojas arba importuotojas nedelsdamas informuoja ID suteikėją apie bet kokius pirminėje prašymo formoje pateiktos informacijos pasikeitimus ir bet kokį įregistruotų įrenginių eksploatacijos nutraukimą, pateikdamas II priedo II skyriaus 1 skirsnio 1.8 ir 1.9 dalyse nurodytus nustatyto formato duomenis.

19 straipsnis

Įrenginio identifikacinių kodų suteikimas ir registracija

1. Gavęs prašymą pagal 18 straipsnį, ID suteikėjas, laikydamasis toliau nurodytos sekos, sugeneruoja įmonės identifikacinį kodą, sudarytą iš šių duomenų elementų:

2. Ne vėliau kaip per dvi darbo dienas ID suteikėjas šį kodą persiunčia jo paprašiusiam veiklos vykdytojui.

3. Visa pagal 18 straipsnio 2 dalį ID suteikėjui pateikta informacija ir atitinkami identifikaciniai kodai įtraukiami į atitinkamo ID suteikėjo sukurtą, administruojamą ir atnaujinamą registrą.

4. Tinkamai pagrįstais atvejais valstybės narės gali reikalauti, kad ID suteikėjas deaktyvintų įrenginio identifikacinį kodą. Tokiais atvejais valstybė narė apie deaktyvinimą praneša gamintojams ir importuotojams, kartu nurodydama minėto deaktyvinimo motyvus.

20 straipsnis

Neintegruotų plokščiųjų failų perdavimas ir registrai

1. ID suteikėjai sukuria ir tvarko plokščiuosius failus, taip pat su 14 straipsnio 2 dalyje, 16 straipsnio 2 dalyje ir 18 straipsnio 2 dalyje nurodyta informacija susijusius registrus, įskaitant aiškinamąsias pastabas dėl jų struktūros.

2. Kiekvieno ID suteikėjo plokštieji failai neturi būti didesni nei du gigabaitai. Kiekvienoje plokščiojo failo eilutėje turi būti po vieną įrašą, o laukeliai turi būti atskirti tokiais skirtukais kaip kableliai arba tarpai.

3. ID suteikėjai turi užtikrinti, kad atnaujintos elektroninės visų neintegruotų plokščiųjų failų, registrų ir susijusių aiškinamųjų pastabų kopijos maršruto parinktuvu būtų persiunčiamos į antrinę saugyklą.

4. Valstybės narės gali keisti 2 dalyje nurodytą neintegruotų plokščiųjų failų dydį, atsižvelgdamos tiek į vidutinę unikalių identifikatorių netinklinei patikrai naudojamų tikrinimo prietaisų atminties talpą, tiek į bendrą ID suteikėjų skaičių.

IV SKYRIUS

DUOMENŲ LAIKMENOS

21 straipsnis

Unikaliems identifikatoriams skirtos duomenų laikmenos

1. Vienetinių pakelių UI koduoti naudojamas bent viena iš šių rūšių duomenų laikmenų:

c) automatiškai nuskaitomu optiniu DotCode kodu su klaidų aptikimo ir taisymo funkcija, kuri lygiavertė arba aukštesnio lygio nei Rydo ir Solomono (Reed-Solomon) klaidų taisymo algoritmas, pagal kurį prie skaičiaus 3 pridėjus iš dviejų padalintą duomenų ženklų (ND) skaičių gaunamas kontrolinių ženklų (NC) skaičius (NC = 3 + ND/2). Daroma prielaida, kad šioje dalyje nustatytus reikalavimus atitinka brūkšniniai kodai, atitinkantys Automatinio identifikavimo ir judumo asociacijos (Association for Automatic Identification and Mobility, AIM) leidinį „ISS DotCode Symbology Specification“ (3.0 leidimas, 2014 m. rugpjūtis).